Document ID: 32004D0900

ROZHODNUTIE RADY 2004/900/SZBP
z 22. decembra 2004,
ktorým sa vykonáva spoločná pozícia 2004/694/SZBP o ďalších opatreniach na podporu efektívneho vykonávania mandátu Medzinárodného trestného tribunálu pre bývalú Juhosláviu (ICTY)
RADA EURÓPSKEJ ÚNIE,
so zreteľom na spoločnú pozíciu 2004/694/SZBP (1), a najmä na jej článok 2 v spojení s článkom 23 ods. 2 Zmluvy o Európskej únii,
keďže:
1)
Spoločnou pozíciou 2004/694/SZBP Rada prijala opatrenia s cieľom zmraziť všetky finančné prostriedky a hospodárske zdroje patriace Radovanovi Karadžićovi, Ratkovi Mladićovi a Antemu Gotovinovi.
2)
Rada prijala 15. novembra 2004 rozhodnutie 2004/767/SZBP, ktoré zmenilo a doplnilo zoznam obsiahnutý v prílohe k spoločnej pozícii 2004/694/SZBP (2).
3)
Úrad prokurátora ICTY 12. októbra 2004 potvrdil, že Miroslav BRALO je vo väzbe tribunálu. Úrad prokurátora ICTY 3. decembra 2004 potvrdil, že Dragomir MILOŠEVIĆ je vo väzbe Tribunálu. Tieto dve osoby by preto mali byť vypustené zo zoznamu uvedeného v prílohe k spoločnej pozícii 2004/694/SZBP.
4)
Zoznam obsiahnutý v prílohe k spoločnej pozícii 2004/694/SZBP by sa mal preto zmeniť a doplniť.
5)
Na vykonanie tohto rozhodnutia je potrebná činnosť Spoločenstva,
ROZHODLA TAKTO:
Článok 1
Zoznam osôb uvedených v prílohe spoločnej pozície 2004/694/SZBP sa nahrádza zoznamom, ktorý je uvedený v prílohe k tomuto rozhodnutiu.
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Bruseli, 22. decembra 2004

Labels: 11
5
0
13
18